CELEX: 32010R1076
Language: et
Date: 2010-11-22 00:00:00
Title: Komisjoni määrus (EL) nr 1076/2010, 22. november 2010 , teatavate kaupade klassifitseerimise kohta kombineeritud nomenklatuuris

24.11.2010   
            
            
               ET
            
            
               Euroopa Liidu Teataja
            
            
               L 308/3
            
         KOMISJONI MÄÄRUS (EL) nr 1076/2010,
   22. november 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. november 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode (nn „samafaasne drossel”), mõõtmetega ligikaudu 3 × 3 × 2 cm (sealhulgas alusplaat), mis koosneb kahest, suhtes 1:1, isoleeritud vasktraadiga mähitud poolist ringikujulisel ferriitsüdamikul.
                  Vastassuundades läbi poolide kulgev diferentsvool (signaal) tekitab võrdsed ja vastassuunalised magnetväljad, mis teineteist vastastikku kustutavad. Seetõttu ei kujuta toode diferentsvoolule mingit näivtakistust ja diferentsvool läbib selle muutumata.
                  Samafaasne vool (häire), mis kulgeb läbi poolide samas suunas, tekitab võrdsed ja samafaassed magnetväljad, mis omavahel liituvad. Seetõttu on toode samafaassele voolule tugev näivtakistus ja poole läbides vool nõrgeneb.
               
               
                  8504 50 95
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8504, 8504 50 ja 8504 50 95 sõnastusega.
                  Kuigi toote ehitus on sama nagu trafol, ei või toodet klassifitseerida alamrubriiki 8504 31, kuna see ei muunda vahelduvvoolu teistsuguseks vahelduvvooluks. Toode üksnes muundab vahelduvvoolu suhtega 1:1 (vt ka HSi selgitavad märkused, rubriik 8504).
                  Võttes arvesse selle funktsiooni, on toote puhul tegemist alamrubriiki 8504 50 kuuluva induktiivpooli ehk drosseliga, kuna see piirab või takistab samafaasse voolu voolamist (häire), jättes samas diferentsvoolu (signaal) muutmata.
                  Seetõttu tuleb toode klassifitseerida CN-koodi 8504 50 95 alla kui induktiivpool ehk drossel.